صندوق لعجب ولا لابواط أ ميرڤيي (ب لفرانصاوية: La Boîte à merveilles) هي ريواية ؤطوبيوݣرافية د لكتاتبي لمغريبي حمد صفريوي تنشرات ف 1954. هاد لقصة عندها طبيعة إتنوݣرافية، ؤ كانت كاتعتابر هاد لريواية لمدة طويلة بلي هي أول ريواية مغريبية مكتوبة ب لفرانصاوية ف لوقيتة د لحماية لفرانساوية على لمغريب قبل ما عاود بانت ريواية د موزاييك طيرني (جليج مشوه) لي كتبها عبدلقادر شاط ؤ تنشرات ف 1932. ف هاد لؤطوبيوكرافي لي كاتعاود علا لمغريب تقليدي، ف لوقيتة د لحيماية، لكتاتبي (لي ف نفس لوقت هو راوي د لقصة)، سيدي محمد، دري صغير ف عمرو 6 سنين كيهضر علا طفولة ديالو لي دوز ف لمدينة لقديمة ديال فاس، كيوصف لمحيط ديالو ب ݣاع تفاصيل لممكنة بلاما يحرفها. لعنوان "صندوق لعجب" كيشير لواحد صندوق فين كان سيدي محمد كيخزن شي حوايج ديالو فيه، بحال لكواري د لبي ؤ لورد منشف. سيدي محمد: هو راوي د لقصة، دري صغير ف عمرو ست سنين عايش معا واليديه ف ليطاج تاني د دار شّوافة. لالة زوبيدة: مت سيدي محمد. سيدي عبدسلام: بات سيدي محمد، كيخدم نساج د صوفة.